BLSปันผลเต็มหน้าตัก
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — บล.บัวหลวง ทุ่มหมดตัวปันผล 1 บาท หลังกำไรสุทธิปี 2552 โต 64%
นายพิเชษฐ สิทธิอำนวย กรรมการผู้อำนวยการ บริษัทหลักทรัพย์ (บล.) บัวหลวง (BLS) เปิดเผยว่า ผลดำเนินงานปี 2552 มีกำไรสุทธิ 224 ล้านบาท กำไรต่อหุ้น 1.25 บาท เพิ่มขึ้น 88 ล้านบาท หรือ 64.70% จากงวดเดียวกันปี 2551 ซึ่งมีกำไรสุทธิ 136.42 ล้านบาท กำไรต่อหุ้น 0.76 บาท
คณะกรรมการบริษัทมีมติจ่ายเงินปันผลหุ้นละ 1 บาท คิดเป็น 80% ของกำไรสุทธิปี 2552 หรือผลตอบแทนจากเงินปันผล 8.77% จากราคาปิดเมื่อวันที่ 16 ก.พ. 11.40 บาท เพิ่มขึ้น 0.50 บาท กำหนดจ่ายปันผลวันที่ 14 พ.ค. 2553
ด้านผลดำเนินงานที่เพิ่มขึ้นมีสาเหตุหลักจากรายได้ค่านายหน้าซื้อขายหลักทรัพย์และตราสารอนุพันธ์ รายได้ค่าธรรมเนียมจากธุรกิจวาณิชธนกิจเพิ่มขึ้น รวมถึงการลดลงของค่าใช้จ่ายที่บริษัทไม่มีค่าใช้จ่ายการตั้งสำรองค่าเผื่อหนี้สงสัยจะสูญขนาดใหญ่ ซึ่งเป็นรายการที่ส่งผลกระทบต่อการดำเนินงานในปี 2551
สำหรับรายได้ค่านายหน้าซื้อขายหลักทรัพย์ เพิ่ม 104.61 ล้านบาท หรือ 15.64% รายได้ค่านายหน้าซื้อขายตราสารอนุพันธ์ เพิ่มขึ้น 12.50 ล้านบาท หรือ 18.63%
นายญาณศักดิ์ มโนมัยพิบูลย์ กรรมการบล.บัวหลวง กล่าวว่า บริษัทได้ประเมินแล้วว่าการปันผล 80% ของกำไรสุทธิ ไม่มีผลกระทบกับการขยายงานทุกด้าน และการเก็บเงินไว้จำนวนมาก ไม่เป็นประโยชน์กับผู้ถือหุ้น
“ถึงเวลาขยายธุรกิจปีนี้มีกำไร สามารถนำมาขยายงานได้และบัวหลวงไม่มีปัญหาเงินกองทุนสภาพคล่องสุทธิ จึงจ่ายปันผลได้ระดับนี้” กรรมการบล.บัวหลวง กล่าว